2.9.2022 г.
BG
Официален вестник на Европейския съюз
C 335 A/11
ЖАЛБИ ПРЕД ЕВРОПЕЙСКИЯ ОМБУДСМАН
Както всички граждани на Европейския съюз, можете да подадете жалба до: Европейския омбудсман (European Ombudsman) 1 avenue du Président Robert Schuman CS30403 67001 Strasbourg FRANCE https://www.ombudsman.europa.eu/en/home Моля, обърнете внимание, че жалбите до Европейския омбудсман не прекъсват срока, определен в член 90, параграф 2 и член 91 от Правилника за длъжностните лица по отношение на внасянето на жалби или обжалване пред Общия съд на Европейския съюз съгласно член 270 от Договора за функционирането на Европейския съюз.
Аналогично, моля, обърнете внимание също така, че съгласно член 2, параграф 4 от Общите условия за изпълнение на служебните задължения на омбудсмана всяка подадена до него жалба трябва да се предхожда от подходящи административни действия пред съответните институции и органи.
РАВНИ ВЪЗМОЖНОСТИ
КР ще се стреми да избягва всяка форма на дискриминация по време на подбора.
Той прилага политика на равни възможности и приема кандидатури без дискриминация по отношение на пол, раса, цвят на кожата, етнически или социален произход, генетични характеристики, език, религия или вярвания, политически или други убеждения, принадлежност към национално малцинство, имотно състояние, рождение, увреждане, възраст, сексуална ориентация, гражданско състояние или семейно положение.
Кандидатите с увреждания се приканват да посочат всички специални нужди, които могат да имат в запечатана поверителна бележка, приложена към тяхната кандидатура.
Това искане ще бъде разгледано напълно поверително и няма да бъде запазено.
ИСКАНИЯ ОТ КАНДИДАТИ ЗА ДОСТЪП ДО ДОКУМЕНТИ, КОИТО СЕ ОТНАСЯТ ПРЯКО ДО ТЯХ
Кандидатите имат специално право на достъп до определена информация, която ги засяга пряко и лично.
Кандидатите, допуснати до центъра за оценяване и до устното събеседване, могат да получат при поискване копие от доклада за индивидуалната им оценка.
Всички искания за копия могат да бъдат подавани едва след приключването на процедурата за подбор.
Исканията се обработват в съответствие с изискването работата на комисията за подбор да бъде поверителна и в съответствие с правилата за защита на физическите лица по отношение на обработката на лични данни.
ЗАЩИТА НА ЛИЧНИТЕ ДАННИ
Като орган, отговарящ за организирането на този подбор, КР гарантира, че личните данни на кандидатите се обработват при стриктно спазване на Регламент (ЕС) 2018/1725 на Европейския парламент и на Съвета (1), по-специално по отношение на поверителността и сигурността.
Служителят, отговарящ за защитата на данните в КР, изпълнява независима консултативна функция по отношение на прилагането на Регламент (ЕС) 2018/1725 и е длъжен да води централен регистър на всички записи на дейностите по обработване на лични данни, извършвани от институцията.
Личните данни се събират и обработват единствено с цел организиране на подбора и управление на резултата (включително аспекти, свързани с вътрешни или външни одити или евентуални съдебни производства, свързани с подбора); по целесъобразност някои данни ще бъдат добавени към личното досие на одобрените кандидати, назначени като длъжностни лица.
Получателите на данните са: — служителите, отговарящи за процедурата за набиране на персонал в дирекция „Човешки ресурси и финанси“; — членовете на комисията за подбор; — когато е приложимо, Правната служба;
(1)
Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (ОВ L 295, 21.11.2018 г., стр. 39.)